Drie ‘renosterstropers’ doodgeskietFoto: Moira-Marie Kloppers Kapt. Paul Ramaloko, woordvoerder van die Valke, sê die wildbewaarders het omstreeks 18:00 Woensdagaand geweerskote gehoor. “Hulle het drie Mosambiekse mans, in hulle 20’s, gevind en ŉ skietgeveg het uitgebreek.” Die drie vermeende renosterstropers is doodgeskiet. Ramaloko sê die wildbewaarders is nie in die skietgeveg beseer nie. ŉ Jaggeweer en ammunisie is op die toneel gevind. Ramaloko sê die wildbewaarders kon egter nie ŉ dooie of gewonde renoster vind nie maar bly op die uitkyk. Die departement van omgewingsake het intussen bekend gemaak dat 188 renosters reeds vanjaar vir hul horings doodgemaak is. Albi Modise, woordvoerder van die departement, sê 135 renosters is reeds in die wildtuin gestroop.